cyanic-selkie/wikianc huggingface dataset:
ინგლისის საფეხბურთო ლიგა
ისტორია
ბირმინგემული ასტონ ვილას პრეზიდენტი უილიამ მაკგრეგორი პირველი გამოვიდა ინციატივით, რათა აქამდე ქაოტური ფეხბურთი ორგანიზებულ სისტემაში მოქცეულიყო. 1888 წლის 22 მარტს ახალი ლიგის შექმნის შესახებ წერილი მისწერა ასტონ ვილას კომიტეტს, ასევე ბლეკბერნ როვერსის, ბოლტონ უონდერერსის, პრესტონ ნორტ ენდის, სტოკის და ვესტ ბრომვიჩ ალბიონის წარმომადგენლებს. ამ იდეას შესაძლოა საფუძვლად ედო 1887 წელს ინგლისურ პრესაში გამოქვეყნებული სტატია ამერიკული კოლეჯებში შექმნილი ლიგის შესახებ. მარცხნივ|მინი|პრესტონ ნორტ ენდი, პირველი ჩემპიონი 1888 წელს პირველი შეხვედრა შედგა ლონდონში ანდერსონის სტატუმროში 1888 წლის 23 მარტს, ასოციაციის თასის ფინალიდან ერთი დღით ადრე. ფეხბურთის ასოციაცია ოფიაცლურად დაფუძნდა 17 აპრილს მანჩესტერში სამეფო სასტუმროში. მაკგრეგორის იდეა იყო ლიგას დარქმეოდა "ფეხბურთის ასოციაციის კავშირი", თუმცა წარმომადგენლებმა ეს სახელი დაიწუნეს, რადგან ძალიან ჰგავდა "რაგბის კავშირს", პრესტონის წარმომადგენელმა უილიამ სადელმა კი "საფეხბურთო ლიგა" წარმოდგინა. საფეხბურთო ლიგის პირველი სეზონი რამდენიმე თვის შემდეგ 8 სექტემბერს დაიწყო, სადაც მონაწილეობა მიიღო მიდლენდსის და ჩრდილოეთ ინგლისის თორმეტმა კლუბმა, ესენია: აკრინგტონი, ასტონ ვილა, ბლეკბერნ როვერსი, ბოლტონ უოდერერსი, ბარნლი, დერბი ქაუნთი, ევერტონი, ნოტს ქაუნთი, პრესტონ ნორტ ენდი, სტოკი (1926 წლიდან ჰქვია სტოკ სიტი), ვესტ ბრომვიჩ ალბიონი და ვულვერჰემპტონ უოდერერსი.
წესების მიხედვით, სეზონის განმავლობაში თითოეული გუნდი ორ მატჩს გამართავდა ერთმანეთთან ერთს სახელში, ერთს სტუმრად. მოგების შემთხვევაში დაეწერებოდათ 2 ქულა, ფრეზე კი 1. ქულების სისტემის ალტერნატივი იყო, მხოლოდ მოგებისას 1 ქულა, რაც თავიდანვე უარყვეს. პირველი ლიგა პრესტონმა მოიგო, ისე რომ არ დამარცხებულა. ინგლისის ასოციაციის თასის მოგებით პრესტონი გახდა ინგლისში პირველი დუბლის შემსრულებელი კლუბი.
1890 წელს სტოკი აღარ აურჩევიათ ლიგის წევრად, 1890-91 სეზონში ლიგის ახალი წევრი გახდა სანდერლენდი, რომელიც გამარჯვებული გახდა მეორე, მესამე და მეხუთე წელს. სტოკი ხელახლა აირჩიეს 1891-92 სეზონში დარვენთან ერთად, ლიგის კლუბთა რაოდენობა გაიზარდა 14-მდე.
ადრეულ წლებში ლიგაზე დომინირებდნენ პრესტონ ნორტ ენდი, ასტონ ვილა და სანდერლენდი. პირველ ათ სეზონში მხოლოდ ორჯერ შეძლო სხვა კლუბმა გამარჯვება და ესენი იყვნენ: ევერტონი და შეფილდ იუნაიტედი.
მეორე დივიზიონის შექმნა
მინი|[[ასტონ ვილა (საფეხბურთო კლუბი)|ასტონ ვილას შემადგენლობა 1897 წელს, ლიგის და ასოციაციის თასის მოგების შემდეგ]] 1892 წელს საფეხბურთო ალიანსი გაუქმების შემდეგ შექმნა მეორე დივიზიონი. ალიანსის კლუბები ნოტინგემ ფორესტი, უენსდეი (მოგვიანებით შეფილდ უენსდეი), ნიუტონ ჰითი (მოგვიანებით მანჩესტერ იუნაიტედი) ახალი პირველი დივიზიონის წევრები გახდნენ, პირველი დივიზიონის წევრთა რაოდენობა 16 კლუბს შეადგენდა. სხვადასხვა ლიგის წევრი კლუბებისგან კი შეიქმნა მეორე დივიზიონი, რომლის წევრებიც იყვნენ: ნორვიჩ ვიქტორია, ბურსლემ პორტ ვალე მოგვიანებით პორტ ვალე), შეფილდ იუნაიტედი, ბირმიგემის წმინდა გიორგის გაუქმების შემდეგ მეორე დივიზიონის კლუბების რაოდენობა გახდა 12. სეზონის ბოლოს ლიგის ბოლოს მყოფი კლუბების ხელახლა არჩევა უნდა მომხდარიყო.
აკრინგტონი პირველი დივიზიონში აღარ აურჩევიათ, გადაწყდა მისი გადაყვანა მეორე დივიზიონში. ფინანსური პრობლემების გამო ბუტლი დაიშალა. 1893-94 სეზონში მეორე დივიზიონის რაოდენობა გაზარდა 15 კლუბამდე. ახალი კლუბები იყვნენ ლივერპული ლანკაშირის ლიგიდან, მიდლზბრო აირონპოლისი და ნიუკასლ იუნაიტედი ჩრდილოეთის ლიგიდან, როტერჰემ თაუნი მიდლენდის ლიგიდან და ვულვიჩ არსენალი (მოგვიანებით არსენალი), გახდა პირველი კლუბი სამხრეთ ინგლისიდან.
1894-95 სეზონში ლიგაში მონაწილე კლუბთა რაოდენობამ 16 შეადგინა. ახალი კლუბები იყვნენ: ბური ლანკაშირული ლიგიდან, ლესტერ ფოზი (მოგვიანებით ლესტერ სიტი) და ბერტონ უანდერერსი და ლინკოლნ სიტი,  ნორვიჩი ხელახლა აღარ აურჩევიათ, მიდლზვრო აირონპოლისი კი დაიშალა.
ლივერპულმა და ბურიმ მეორე დივიზიონში მოხვედრიდან პირველივე წელს გაიმარჯვეს.
1895 წელს ლაფბორომ შეცვალა უოლსოლ თაუნ სვიფტი. 1896 წელს ბლეკპულმა ლანკაშირის ლიგიდან და გეინსბორო ტრინიტიმ მიდლენდის ლიგიდან შეცვალეს პორტ ვალე და ქრიუ ალექსანდრა. 1897 წელს ლუთონ თაუნმა იუნაიტედის ლიგიდან შეცვალა ბოლტონ უონდერერსი.
სატესტო მატჩით კლუბების დაწინაურება და დაქვეითება დაინერგა 1898 წელს, სატესტო მატჩი უნდა გამართულიყო პირველი დივიზიონის ბოლო ორ კლუბსა და მეორე დივიზიონის პირველ ორ კლუბს შორის. ამავე წელს ორივე ლიგა გაფართოვდა 18 კლუბამდე.
სქოლიო
* კატეგორია:ფეხბურთი ინგლისში
ძირი, ფუძე, აფიქსი
ძირი, ფუძე, აფიქსი — სიტყვის შემდგენელი ნაწილთა აღმნიშვნელი ცნება-ტერმინთა სახელები სიტყვათა მორფოლოგიური ანალიზის დროს.
სიტყვათა მორფოლოგიური ანალიზის დროს ერთმანეთისგან გამოჰყოფენ ფუძეს და მაწარმოებელ ელემენტებს, რომელთაც თავ-თავისი მნიშვნელობა აქვთ. თვითეული მაწარმოებელი ელემენტი, რომელსაც გარკვეული ფუნქცია აქვს, წარმოადგენს მორფემას (ფორმანტს); მაგ., "შეაქებს" სიტყვაში, სხვადასხვა ფორმის შეპირისპირების ნიადაგზე (შეაქებს, შეაქებ, აქებ, უქებ, აქო, იქე და სხვა), გამოიყოფა შემდეგი ელემენტები: შე - ა - ქ - ებ - ს. თვითეულ მათგანს თავისი მნიშვნელობა ახლავს, რომელთა დადგენა მორფოლოგიის საქმეა. ერთი მათგანი იქნება ფუძე (ამ შემთხვევაში ქ ელემენტი), რომელთანაც დაკავშირებულია ძირითადი ლექსიკური მნიშვნელობა სიტყვისა. ფუძეს, რომელიც შემადგენელ ნაწილებად აღარ დაიშლება, ძირი ეწოდება.
სიტყვის ფუძეზე დართულ ყოველგვარ მ ო რ ფ ე მ ა ს ჰქვია ა ფ ი ქ ს ი (სართი). წინ დართულ აფიქსს პ რ ე ფ ი ქ ს ი (ქართ. თავსართი) ჰქვია, ბოლოში დართულს - ს უ ფ ი ქ ს ი (ქართ. ბოლოსართი), შუაში ჩართულს კი - ი ნ ფ ი ქ ს ი (ქართ. ჩასართი).
ლიტერატურა
კატეგორია:ენათმეცნიერება კატეგორია:ლექსიკური ერთეულები კატეგორია:აფიქსები
ჰევრინ ხელეფი
ჰევრინ ხელეფი (Hevrîn Xelef; დ. 15 ნოემბერი, 1984, ელ-მალიქია, სირია — გ. 12 ოქტომბერი, 2019, თელ-აბიადი, სირია) — ქურთული წარმოშობის სირიელი პოლიტიკური და საზოგადოებრივი მოღვაწე, უფლებათადამცველი. სირიის მომავლის პარტიის გენერალური მდივნის მოვალეობის შემსრულებელი. პროფესიით ინჟინერ-მშენებელი. 2019 წლის 12 ოქტომბერს მოკლა პროთურქულად განწყობილმა ბოევიკთა დაჯგუფებამ „აჰრარ აშ-შარკიამ“ ავტომაგისტრალზე М4, ჩრდილოეთ სირიაში, თურქეთის მიერ სირიის დემოკრატიული ძალების წინააღმდეგ განხორციელებული ოპერაციის „მშვიდობის წყაროს“ დროს.
ბიოგრაფია
ჰევრინ ხელეფი დაიბადა 1984 წლის 15 ნოემბერს ელ-მალიქიაში. არის ჰავარის (هاوار) საგვარეულოს შთამომავალი. ქურთების განმათავისუფლებელ მოძრაობაში მონაწილეობდნენ მისი ოთხი ძმა და დაღუპული და, რომლებიც ითვლება მოძრაობის წამებულად. ხელეფმა დაამთავრა ალეპოს უნივერსიტეტის სამოქალაქო მშენებლობის ფაკულტეტი 2009 წელს.
ინჟინერ-მშენებლის დიპლომის მიღების შემდეგ ხელეფი დაბრუნდა მშობლიურ ქალაქ ელ-მალიქიაში. როდესაც საერთოეროვნული სამოქალქო ომის კონტექსტში დაიწყო კონფლიქტი როჟავაში, ხელეფი მუშაობდა სამოქალაქო საზოგადოების შექმნაზე (იყო მეცნიერებისა და თავისუფლების ფონდის დამაარსებელთა შორის 2012 წელს ) და ხელმძღვანელობდა ერთ-ერთ ეკონომიკურ საბჭოს, ამგვარად შეძლო პოპულარობის მოპოვება ჩრდილო-ათმოსავლეთ სირიის ქურთულ რაიონებში.
2015 წელს ხელეფი გახდა ჯაზირის რეგიონის ენერგეტიკული კომისიის ხელმძღვანელის მოადგილე, ხოლო 2016 წელს თანათავჯდომარე. მისი სირიის მომავლის პარტია, პროქურთული სირიის დემოკრატიული ძალების მიერ ქალაქ რაკის აღების შემდეგ მონაწილეობდა ჩრდილოეთ სირიის მმართველობაში, აღნიშნული ქალაქი ითვლებოდა ისლამური სახელმწიფოს დაჯგუფების დედაქალაქად. ხელეფი მონაწილეობდა მოლაპარაკებებში აშშ-სთან, საფრანგეთთან და სხვა ქვეყნების დელეგაციებთან. იგი ცნობილი იყო თავისი დიპლომატიური უნარებით. ხელეფი მუშაობდა ქრისტიანთა, არაბთა და ქურთთა შორის ტოლერანტობისა და ერთიანობის გაზრდისკენ.
მკვლელობა
2019 წლის 13 ოქტომბერს გაზეთ The Daily Telegraph-ს ქურთმა ჩინოვნიკმა გადასცა ინფორმაცია, რომ ბოევიკებმა დააკავეს ჰევრინ ხელეფის მანქანა. იგი გახდა ერთ-ერთი პირველი იმ მშვიდობიან მოქალაქეთა შორის, რომლებიც დაიღუპნენ 2019 წლის 9 ოქტომბრის შემდეგ, ანუ ოპერაციის დაწყებიდან. სირიის ადამიანის უფლებების მონიტორინგის ცენტრმა განაცხადა, რომ 9 მშვიდობიანი მოქალაქე დასაჯეს ქალაქ თელ-აბიადის სამხრეთით. ამასთან, სირიის ეროვნულმა არმიამ, ადგილობრივმა ოპოზიციურმა მეამბოხეთა დაჯგუფებამ, რომელიც თურქულ მხარეს ებრძვის, უარი თქვა მკვლელობის პასუხისმგებლობაზე.
როგორც შემდეგ ინტერნეტში გავრცელებული ვიდეოჩანაწერებით გაირკვა იგი სასტიკად აწამეს. ხელეფი გარდაცვალების მომენტში იყო 34 წლის. ქურთმა ანალიტიკოსმა მუტლუ ჩივიროღლუმ The Guardian-თან კომენტარში განაცხადა, რომ ხელეფის მკვლელობა იყო დიდი დანაკლისი და ისაუბრა მის დიდ დიპლომატიურ მომავალზე.
გამოძიება
ინტეტრნეტის საშალებით გავრცელებული ვიდეოჩანაწერი მიუთითებს იმაზე, რომ ხელეფის მკვლელობა უკავშირდება პრო-თურქულ დაჯგუფება აჰრარ აშ-შარკიას. მიუხედავად იმისა, რომ დაჯგუფება ცდილობდა უარი ეთქვა თავისი მონაწილეობის შესახებ, რამდენიმე ვიდეოჩანაწერი საპირისპიროზე საუბრობს: ერთ-ერთი დაჯგუფების წევრი ვიდეოში აჩვენებს სავარაუდოდ ჰევრინ ხელეფის ცხედარს და ამბობს „ეს არის ღორის ცხედარი“.
გაზეთ The Washington Post-ის შეფასებით მკვლელობა საერთაშორისო სამართლის ნორმების მიხედვით არის სამხედრო დანაშაული.
2020 წლის იანვარში BBC-ის არაბულმა სამსახურმა გამოაქვეყნა საკუთარი გამოძიება ჰევრინ ხელეფის მკვლელობის შესახებ, რომლის შედეგადაც დასრტურდება, რომ ხელეფი მოკლა სირიის ეროვნული არმიის ქვედანაყოფის ბოევიკთა დაჯგუფებამ აჰრარ ელ-შარკიამ.
სქოლიო
კატეგორია:სირიელი პოლიტიკოსი ქალები კატეგორია:სირიელი ინჟინრები
ხოვლის საკულტო ნაგებობა
ხოვლის საკულტო ნაგებობა — არქეოლოგიური ძეგლი კასპის მუნიციპალიტეტის სოფელ ხოვლეში, ხოვლეგორას სამხრეთ-დასავლეთით, 500-600 მეტრზე, ადგილ დუბეში. თიხით შელესილი ძელური ნაგებობა, რომელიც ამჟამად დამწვარია, თარიღდება ძვ. წ. II, ახ. წ. I საუკუნით. ნაცროვან-ნახშიროვან ფენაში აღმოჩნდა უწესრიგოდ არეული ნივთები: ვერცხლის ორი თხელი ფირფიტა, ბრინჯაოს ზარაკები, ვერცხლისა და ბრინჯაოს საკიდები და მძივები. ვერცხლის ერთი ფირფიტა ხარის თავის სტილიზებულ გამოსახულებას ჰგავს. მას ცენტრში ორი მანჭვალი აქვს. მეორე ფირფიტა ცხოველის მოხრილი კიდურისმაგვარია, აქვს წერტილოვანი სარტყელო და სამანჭვლე ნახვრეტი. აღმოჩენილი ნივთები უნდა უკავშირდებოდეს რელიგიურ-რიტუალურ დროშას.
ლიტერატურა
კატეგორია:კასპის მუნიციპალიტეტის არქიტექტურული ძეგლები
ლახტის წმინდა პეტრეს ეკლესია
ლახტის წმინდა პეტრეს ეკლესია (Церковь Святого Петра) —  მართლმადიდებლური ტაძარი სანქტ-პეტერბურგში. აგებულია 1893-1894 წლებში.
ეკლესია მიეკუთვნება რუსეთის მართლმადიდებელი ეკლესიის მოსკოვის საპატრიარქოს სანქტ-პეტერბურგის ეპარქიას.
ისტორია
XIX საუკუნის დასასრულისათვის ლახტა გახდა დამსვენებლებისათვის პოპულარული ადგილი. მათი რიცხვის ზრდამ და სექტანტობის გავრცელებამ მოსახლეობას შორის, გამოიწვია მართლმადიდებლური ეკლესიის არსებობის აუცილებლობა. ახალი ეკლესიის აგების გადაწყვეტილება მიიღეს 1724 წელს. ლახტის მფლობელმა გრაფმა ვ. ა. სტენბოკ-ფერმორმა ეკლესიის ასაშენებლად შესწირა 20 000 რუბლი. ფინანსები ტაძრის მშენებლობისათვის ასევე გაიღო ლახტისა და ოლგინის მოსახლეობამ.
წმინდა პეტრეს სახელობის ტაძრის საფუძვლის ჩაყრა გაიმართა 1893 წლის 11 ივლისს მოციქულების, პეტრესა და პავლეს ხსენების დღეს. პირველი ეკლესია იყო ხის, რომელიც იდგა ხის სარძიკველზე. რომლის გეგმაც შეიმუშავეს არქიტექტურის აკადემიკოსებმა, ადგილობრივმა მაცხოვრებლებმა ვასილი ვასილის ძე შაუბმა და ვასილი ივანეს ძე შაუბმა.
ტაძრის მშენებლობა სწრაფად მიმდინარეობდა. 1894 წელს დაიკიდეს ზარები. ხოლო ამავე წლის 12 აგვისტოს მოხდა ტაძრის კურთხევა.
ტაძართან ერთად ააგეს ორსართულიანი შენობა მასში სამრევლო სკოლისა და ბავშვთა თავშესაფრის განსათავსებლად. 1938 წელს ეკლესია დახურეს და მასში განათავსეს კინოთეატრი „Звезда“. 1980-იანი წლების ბოლოს კინოთეატრი დახურეს და შენობაში განათავსეს კატერების სარემონტო კოოპერატივი. ოთახში დაამონტაჟეს შემდუღებელი აპარატი.
1990 წლის 12 ივლისს ტაძრის კედელთან შედგა პირველი ღვთისმსახურება მოციქულ პეტრეს სახელზე. 1991 წლის მარტში შენობა გადაეცა სანქტ-პეტერბურგის ეპარქიას. უშუალოდ ტაძარში პირველი მსახურება გაიმართა 1991 წლის აღდგომას.
რესურსები ინტერნეტში
კატეგორია:სანქტ-პეტერბურგის ტაძრები კატეგორია:სანქტ-პეტერბურგის კულტურული მემკვიდრეობის ფედერალური ობიექტები
ევოღლუ (მრავალმნიშვნელოვანი)
ევოღლუ შეიძლება აღნიშნავდეს:
ქაშმირი
მინი|250პქ|ქაშმირის რუკა. მწვანე ფერით აღნიშნულია პაკისტანის მიერ დაკავებული ტერიტორია. ყავისფრად — ინდოეთის კონტროლის ქვეშ მყოფი [[ჯამუ და ქაშმირი, თეთრად — აქსაიჩინი, ჩინეთის მიერ დაკავებული]] ქაშმირი (کٔشِیر / कॅशीर; कश्मीर; کشمیر; كەشمىر; ) — ინდოსტანის ნახევარკუნძულის ჩრდილო-დასავლეთით მდებარე სადავო ტერიტორია. ჰიმალაის მთებში მდებარე ისტორიული სამთავრო. ქაშმირის გაყოფა არ არის ოფიციალურ დონეზე დადასტურებული, იგი წარმოადგენს დაძაბულობის კერას მის მფლობელ ქვეყნებს, განსაკუთრებით კი ინდოეთსა და პაკისტანს შორის.
დღესდღეობით ქაშმირი იყოფა ინდოეთის შტატ ჯამუ და ქაშმირად, ფართობი 101 387 კმ², მოსახლეობა 10,1 მლნ კაცი. თვითგამოცხადებული აუღიარებელი ქვეყანა აზად-ქაშმირი, ფართობი 13 000 კმ² და მოსახლეობა 3,6 მლნ კაცი, აკონტროლებს პაკისტანი. „ჩრდილოეთის ტერიტორია“ ფართობი 72 500 კმ² და მოსახლეობა 1 მლნ კაცი, აკონტროლებს პაკისტანი და მცირე ტერიტორია ჩინეთის კონტროლის ქვეშ, რომლის ფართობია 37 555 კმ², ხოლო მოსახლეობა რამდენიმე ათასია. ქაშმირის საერთო ფართობია 222 236 კმ².
ინდოეთ-პაკისტანის დაპირისპირება
ქაშმირში ინდოეთ-პაკისტანის დაპირისპირების ისტორია:
რესურსები ინტერნეტში
კატეგორია:ინდოეთის გეოგრაფია კატეგორია:პაკისტანის გეოგრაფია კატეგორია:ჩინეთის გეოგრაფია კატეგორია:აზიის სადავო ტერიტორიები
კაგრანერ-პლაცი (ვენის მეტრო)
კაგრანერ-პლაცი (Kagraner Platz) — ვენის მეტროპოლიტენის სადგური. მდებარეობს U1 ხაზზე და შედგება 1 ბაქნისაგან. სადგური გაიხსნა 2006 წელს.
რესურსები ინტერნეტში
კატეგორია:ვენის მეტროსადგურები
შლეზვიგის მეორე ომი
შლეზვიგის მეორე ომი (2. Slesvigske Krig; Deutsch-Dänischer Krieg) — მეორე ომი შლეზვიგ-ჰოლშტაინის რეგიონისათვის. ომი დაიწყო 1864 წლის 1 თებერვალს, როდესაც პრუსიის და ავსტრიის შეიარაღებულმა ძალებმა გადაკვეთეს შლეზვიგის საზღვარი. ომში დანიის სამეფო ებრძოდა პრუსიის სამეფოსა და ავსტრიიის იმპერიას. პირველი შლეზვიგის ომის მსგავსად (1848–1851 წლებში), მასში იბრძოდნენ შლეზვიგის, ჰოლშტეინის და ლაუნბურგის საჰერცოგოებისათვის, დანიის მეფის გარდაიცვალების შემდეგ და ზემოთ ხსენებული საჰერცოგოებისათვის არ დარჩა ისეთი მემკვიდრე რომელიც გერმანიის კავშირისთვის მისაღები ქინებოდა რამაც დაზაბულობა გამოიწვია დანიის სამეფოსა და გერმანიის კავშირის წევრ ქვეყნებს შორის. ომი დაიწყო 1863 წლის ნოემბრის კონსტიტუციის გამოცემის შემდეგ, რომელაც დაარღვია ლონდონის 1852 წლის პროტოკოლის და შლეზვიგის პირველი ომის შემდეგ დადებული 1851 წლის სამშვიდობო შეთანხმება.
ომი დასრულდა 1864 წლის 30 ოქტომბერს ვენის ხელშეკრულებით, სადაც დანიის სამეფომ შლეზვიგის, ჰოლშტეინის და ლაუენბურგის საჰერცოგოები ავსტრიის იმპერიას და პრუსიის სამეფოს დაუთმო.
წინაპერიოდი
1841 წელს, დანის სამეფომ მიიღო პირველი ლიბერალური კონსტიტუცია. ამ დროს, დანიის დატოვების და პრუსიაში შესვლის მოძარაობები ჰოლშტეინის და სამხრეთ შლეზვიგის გერმანულ უმეტესობებში ჩახშობილი იქნა პირველი შლეზვიგის ომის დროს, როდესაც ორივე ტერიტორიის მცდელობა გამხდარიყვნენ დამოუკიდებელი სახელმწიფოები წარუმატებელი გამოდგა, დამატებით დანიის მეფე არის შლეზვიგის და ჰოლშტეინის საჰერცოგოების ჰერცოგი. მიუხედავად ყველაფრისა, გერმანული ნაციონალისტური მოძრაობები 1850-იანებამდე და 1860-იანებამდე გაგრძელდა. დანიის სამეფო ცდილობდა შლეზვიგის მიერთებას, მაგრამ ამავდროულად გერმანიის გაერთიანების ლიბერალური ასპექტები გამოთქვამდნენ დიდ გერმანიაში შლეზვიგის და ჰოლშტეინის საჰერცოგოების შეერთების სურვილს. ჰოლშტაინი ეთნიკურად მთვლიანად გერმანული იყო, ჰოლშტეინი 1806 წლამდე გერმანიის ფიფი და გერმანიის კავშირის წევრი იყო. შლეზვიგი ენობრივად შერწყმული იყო გერმანულ, დანიურ და ჩრდილოეთ ფრიზიულ ენებს შორის, შუა საუკუნეებამდე შლეზვიგში მხოლოდ დანიურად და ფრიზიულად საუბრობდნენ მაგრამ ემიგრაციის დამსახურებით XIX საუკუნისთვის სამხრეთ შლეზვგში დომინანტური ენობრივი ჯგუფი გერმანული გახდა, გერმანული კულტურა დომინანტური იყო თავადაზნაურობასა და საეკლესიო პირებს შორის; დანიურ კულტურას და ენას დაბალი სოციალური სტატუსი ჰქონდა და არესებობდა მხოლოდ სოფლის მოსახლეობაში. რადგანაც საუკუნეების განმავლობაში მეფის ბატონობა აბსოლუტური იყო, ასეთმა სიტუაციებმა პატარა დაძაბულობები გამოიწვია. როდესაც დაახლოებით 1820 წელს დაიწყო საფრანეთის რევოლუციის ლიბერალური იდეების და ნაპოლეონის ომებისას აღზევებული ნაციონალიზმის გავრცელება, რეგიონში ნაციონალური იდენტიფიკაცია გაიყო გერმანულსა და დანიურს შორის: გერმანულ ელიტას სურდა რომ გერმანიის ნაწილი ყოფილიყვნენ, ხოლო დანიურ გლეხობას დანიასთან უფრო ახლო კავშირის დამყარება სურდა. ამასთანავე, დანიის სრუტეში (ჩრდილოეთის და ბალტიის ზღვების დამაკავშირებელი სრუტე) გასვლისთვის დაწესებული გადასახადების გამო ავსტრიის იმპერიამ და პრუსიის სამეფომ კილის არხის აგება გადაწყვიტეს, რისთვისაც მათ შლეზვიგ-ჰოლშტაინზე კონტროლი დასჭირდებოდათ.
ფრედრიხ VII-ის მემკვიდრესთან დაკავშირებული უთანხმოებების შედეგად, შლეზვიგ-ჰოლშტაინში მცხოვრები გერმანელები მხარს უჭერდნენ შლეზვიგ-ჰოლშტაინ-სონდერბურგ-აუგუსტენბურგის დინასტიას (დანიის სამეფო ოჯახის განშტოება). დანიელი სოფლის მაცხოვრებლები და გლეხები ფიქრობდნენ რომ აუსბურგის დინასტია ძალიან გერმანული იყო და საპასუხოდ მიემხრნენ შლეზვიგ-ჰოლშტაინ-სონდერბურგ-გლიუსკბურგის დინასტიის პრინც კრისტიანს. პრინცი კრისტიანი შლეზვიგის პირველ ომში დანიის მხარეს იბრძოდა 1848-1851 წლებში.
დანიამ საკუთარი ქმედება გაამართლა შლეზვიგ-ჰოლშტაინის, როგორც დანიის უძველერი მხარის გამოცხადებით. სამხრეთ შლეზვიგში არის ძველი დანიური ვიკინგების დედაქალაქების ჰებედის და დანევრიკის სიმაგრეების ნანგრევები; მისი პირველი სექციები აშენებული იქნა 400–500 წლებში, დანიის მიგრანტი ტომებისგან დაცვის მიზნით მიგრაციის პერიოდში. სანამ რეგიონში დანიელები დასახლდებოდნენ, დაახლოებით 500 წელს, შლეზვიგში ცხოვრობდნენ ანგლესები, რომელთაც დიდი ნაწილი თანამედროვე დიდ ბრიტანეთში გადავიდნენ და ანგლოსაქსების სამეფო დააარსეს; დარჩენილი ანგლესები კი მიიიჩნევა რომ დანიელებში იქნენ ასიმილირებულნი.
კომენტარი
კატეგორია:პრუსიის ისტორია კატეგორია:დანიის ისტორია კატეგორია:გერმანიის გაერთიანება (1871) კატეგორია:XIX საუკუნის ომები კატეგორია:XIX საუკუნე გერმანიაში
Он вам не Димон (ფილმი)
მინი|ფილმის პოსტერი Он вам не Димо́н (ის თქვენი დიმონი არ არის) — კორუფციასთან ბრძოლის ფონდის დოკუმენტური ფილმი-გამოძიება, რომელიც გამოვიდა პორტალ YouTube-ზე 2017 წლის 2 მარტს და 1 წელიწადში 26 მილიონ ნახვაზე მეტი მოაგროვა.
ფილმში მოთხრობილია რუსეთის ფედერაციის მთავრობის თავმჯდომარის, დიმიტრი მედვედევის შესაძლო ქონებაზე. ფილმში აგრეთვე ნათქვამია, რომ მედვედევი სათავეში უდგას მრავალდონიან კორუფციულ სქემას. ფილმის ავტორთა თქმით, საქველმოქმედო ფონდებით და ორგანიზაციებით, რომლებიც მედვედევის მინდობილ პირებზეა გაფორმებული (თანაკურსელები და ოჯახის წევრები), პრემიერ-მინისტრი ფლობს ოლიგარქებსისა და გაზპრომბანკის კრედიტებით მიღებული ფულით შეძენილ ძვირფას უძრავ ქონებას. ფილმში მთხრობელს როლი ჰქონდა პოლიტიკოს (2018 წლის პრეზიდენტობის კანდიდატს) და კორუფციასთან ბრძოლის ფონდის დამაარსებელ ალექსეი ნავალნის. ფილმის გამოსვლის შემდეგ, კორუფციასთან ბრძოლის ფონდმა მიმართა რუსეთის ფედერაციის საგამოძიები კომიტეტს, მოთხოვნით დაეწყოთ გამოძიება დიმიტრი მედვედევისა და ალიშერ უსმანოვის წინააღმდეგ მექრთამეობის ბრალდებით. რუსეთის კომუნისტური პარტიის ლიდერმა, გენადი ზიუგანოვმა განაცხადა, რომ რუსეთის ხელისუფლებას პასუხი უნდა გაეცა. მედვედევის შემოწმების თხოვნით საგამოძიებო კომიტეტს მიმართა კომპარტიის წევრმა, დეპუტატმა ვალერი რაშკინმაც.
ნავალნიმ რუსეთის მთავრობა საჭირო რეაქციის არგამოვლენაში დაადანაშაულა და ანტიკორუფციული მიტინგებს ორგანიზაცია დაიწყო. 2017 წლის 26 მარტს, რუსეთის ათეულობით ქალაქში ათასობით ადამიანი გამოვიდა ანტიკორუფციულ პროტესტზე. იმავე წლის 12 ივნისს მიტინგები განმეორდა, ამჯერად უფრო დიდი მასშტაბით.
სახელწოდება
ფილმის სახელწოდებად აირჩიეს მედვედევის პრეს-მდივანის, ნატალია ტიმაკოვას ფრაზა, რომელმაც 2013 წელს, ერთ-ერთ ინტერვიუში, წაიწუწუნა სოციალურ ქსელებში არსებულ „თავხედობაზე“, რომელიც მის უფროსს აწუხებდა: „არ მესმის ადამიანების, რომლებიც, დავუშვათ, Facebook-ზე წერენ: „ნუ, დიმონ, ყოჩაღ“. ის თქვენი დიმონი არ არის. ის მთავრობის თავმჯდომარეა.
შინაარსი
ფილმი დაყოფილია ათ თავად; თითოეულის საშუალოდ ხუთი წუთი გრძელდება. ეპიზოდთა უმრავლესობაში საუბარია საქველმოქმედო ფონდის, „Дар“-ის და მასთან დაკავშირებული კომპანიების აქტივებზე. ფონდის სამეთვალყურეო საბჭოს თავმჯდომარე არის ილია ელისეევი — მედვედევის ძველი მეგობარი და თანაკურსელი, რომელსაც ფილმში მედვედევის მთავარ მინდობილ სახედ უწოდებენ. ფილმში ნაჩვენებია, რომ მედვედევი იცნობს ფონდის ხელმძღვანელობას და იყენებს ფონდის საკუთრებას დასასვენებლად და ისიც, რომ ფონდები ხშირად იღებენ საჩუქრებს რუსი ოლიგარქებისგან. გამოითქმება ვარაუდი, რომ ფონდ „Дар“-ის და მასთან დაკავშირებული კომპანიების აქტივები არის დიმიტრი მედვედევის საკუთრება, რომელსაც ის მინდობილი პირების მეშვეობით მართავს.
მასასლა, რომელიც ფილმში არ შევიდა
პროექტის საიტზე, ფილმში შესული მასალის გარდა, ტექსტურ ფორმატჩია მოცემული რამდენიმე ეპიზოდი, რომელიც ფილმში არ შევიდა.
მუსიკა
საუნდტრეკად გამოიყენეს ჯგუფი „კომბინაციას“ კომპოზიცია „American Boy“, რომლის ფონზეც მედვედევი 2010 წელს, კურსდამთავრებულდა შეხვედრაზე ცეკვავდა. ნავალნის თქმით, კორუფციასთან ბრძოლის ფონდმა მისი გამოყენების უფლება ჯგუფისგან იყიდა.
მედვედევის რეაქცია
ფილმის გამოსვლის დღეს, პრეს-მდივანმა ნატალია ტიმაკოვამ ფილმს „წინასაარჩევნო გამოხტომა“ უწოდა. მისი თქმით, „მასალა ატარებს ღიად გამოხატულ მტრულ ხასიათს, რაზეც ის ვიდეოს ბოლოში თვითონაც ამბობს“. ტიმაკოვას თქმით, „უაზრობაა ოპოზიციური და გასამართლებული პერსონაჟის პროპაგანდისტული გამოხტომების კომენტირება“. 10 მარტს, ნავალნიმ განაცხადა, რომ მედვედევმა იგი Instagram-ში დაბლოკა.
მედვედევმა პირველი კომენტარი ფილმის გამოსვლიდან მხოლოდ 1 თვეში, 4 აპრილს გააკეთა. ეს მოხდა ტამბოვის ოლქში, „რუსაგროს“ მუშებთან შეხვედრისას. მედვედევის თქმით, ფილმი შეუკვეთა „ხალხმა, რომელსაც აქვს სავსებით კონკრეტული პოლიტიკური მიზნები“. მან დაამატა, რომ ფილმი „დიდი ფულით“ გადაიღეს, რომელიც შეაგროვა არა ხალხმა, არამედ „კერძო სპონსორებმა“. მედვედევის თქმით, კორუფციასთან ბრძოლის ფონდი „კომპოტის პრინციპით“ იყო გაკეთებული.
სქოლიო
კატეგორია:რუსული ფილმები კატეგორია:2017 წლის ფილმები
მერიემ უზერლი
მერიემ საჰრა უზერლი (Meryem Sahra Uzerli; Meriem Sahra Userli; დ. 12 აგვისტო, 1983) — თურქ-გერმანელი მსახიობი და მოდელი. მამამისი ჰუსეინი თურქია, ხოლო დედა — ურსულა გერმანელი. მას ჰყავს ორი უფროსი ძმა და ერთი და ქანანი, რომელიც არის ჯაზ-მუსიკოსი. სამსახიობო განათლება მიიღო ფრეზეს დრამატულ სტუდიაში ქალაქ ჰამბურგში. აღსანიშნავია თურქულ საპნის ოპერის სერიალში „დიდებულ საუკუნე“-ში შესრულებული ჰიურმ სულთნის როლი, რისთვისაც მან ჯილდო „ოქროს პეპელა“ მიიღო კატეგორიაში საუკეთესო მსახიობი 2012 წელს.
2013 წელს მან დატოვა სერიალი ჯანმრთელობის პრობლემების გამო, მისი როლი კი აიღო ვაჰიდე პერჩინმა. თურქეთის დატოვების შემდეგ მან გამოაცხადა, რომ ის დაშორდა შეყვარებულს ჯან ათეშს და აღნიშნა, რომ ის ორსულად იყო მისგან. 2014 წლის 10 თებერვალს უზერლიმ გააჩინა გოგონა ლარა უზერლი.
სქოლიო
კატეგორია:თურქი მსახიობები კატეგორია:გერმანელი მსახიობები კატეგორია:თურქი მოდელები კატეგორია:გერმანელი მოდელები კატეგორია:დაბადებული 12 აგვისტო კატეგორია:დაბადებული 1983
ივანჩა (ორჰეის რაიონი)
ივანჩა (Ivancea) — სოფელი მოლდოვაში, ორჰეის რაიონში. მდებარეობს ზღვის დონიდან 149 მეტრზე. 2004 წლის მონაცემებით, მოსახლეობა 2 138 ადამიანს შეადგენდა.
რესურსები ინტერნეტში
კატეგორია:ორჰეის რაიონის სოფლები
Here and There
Here and There — ელტონ ჯონის მეორე საკონცერტო ალბომი. გამოვიდა 1976 წელს. შეტანილია მუსიკოსის მიერ ნიუ-იორკსა და ლონდონში 1974 წელს გამართული კონცერტების ჩანაწერები.
სიმღერების სია
ყველა სიმღერის ავტორები: ელტონ ჯონი და ბერნი ტოპენი, გარდა მითითებულისა
სქოლიო
კატეგორია:ელტონ ჯონის საკონცერტო ალბომები კატეგორია:1976 წლის საკონცერტო ალბომები
კაგრანი (ვენის მეტრო)
კაგრანი (Kagran) — ვენის მეტროპოლიტენის სადგური. მდებარეობს U1 ხაზზე და შედგება 1 ბაქნისაგან. სადგური გაიხსნა 1982 წელს.
რესურსები ინტერნეტში
კატეგორია:ვენის მეტროსადგურები
თენგიზ კალანდაძე
თენგიზ კალანდაძე (დ. 1 აგვისტო, 1940, სოფ. პირველი მაისი, აბაშის რაიონი) — ქართველი ინჟინერი, პოლიტიკოსი.
დაამთავრა საქართველოს ვ. ი. ლენინის სახელობის პოლიტექნიკური ინსტიტუტი. 1963-1964 წლებში იყო ზეინკალი, ს/ყ 88. 1964-1966 წლებში იყო მეარმატურე, ინჟმშენის № 2 ტრესტში. 1966 - 1968 წლებში იყო ინჟინერი, ინჟმშენის № 1 ტრესტში. 1968 - 1971 წლებში იყო ინჟმშენში მეკუჭნავე, საწყობის გამგე. 1971-1976 წლებში იყო თბილმეტალბაზის უფროსი მეკუჭნაევე. 1976-1987 წლებში იყო თბილმეტალბაზა, საწყობის გამგე, დირექტორის მოადგილე, კმგ გამგე, მთავარი ინჟინრის მოადგილე. 1987-1988 წლებში იყო მატერიალურ-ტექნიკური მომარაგების კომიტეტში განყოფილების გამგე. 1988-1992 წლებში იყო „საქლითონმომარაგების“ განყოფილების გამგე, გენდირექტორის მოადგილე. 1992-1995 წლებში იყო საქართველოს მე-3 მოწვევის პარლამენტის წევრი (აბაშის მაჟორიტარი). 1997-2002 წლებში იყო „საქლითონის“ სამეთვალყურეო საბჭოს თავმჯდომარე. 1999 -2004 წლებში იყო საქართველოს მე-5 მოწვევის პარლამენტის წევრი (აბაშის მაჟორიტარი).
ნიგოზის მეორე სამაროვანი
ნიგოზის მეორე სამაროვანი — არქეოლოგიური ძეგლი, კასპის მუნიციპალიტეტის სოფელ ნიგოზას დასავლეთით, 2 კილომეტრზე ადგილ დაჭრილებში. მიეკუთვნება გვიანდელ ბრინჯაოს და ადრინდელ რკინის ხანას. აღმოჩნდა შემთხვევით, მიწის სამუშაოების დროს. სამაროვანიდან ადამიანის ძვლებთან ერთად გუთანმა ამოყარა, ნაცრისფრად გამომწვარი თიხის ჭურჭლის ნამტრევები.
მანგო (მომღერალი)
მანგო (Mango; დ. 6 ნოემბერი, 1954 — გ. 7 დეკემბერი, 2014) — იტალიელი მომღერალი, კომპოზიტორი და მუსიკოსი. ასრულებდა პოპს, როკსა და ხალხურ მუსიკას; ცნობილი იყო თავისი ფართო ვოკალური მონაცემებით. მისი ყველაზე ცნობილი სიმღერაა „Oro“ — რომელიც შედის 1986 წელს გამოსულ ალბომში Odissea. აქვს სხვა ჰიტებიც, რომელთა შორისაა: „Lei Verrà“, „Mediterraneo"“, „Bella d'Este“, „Amore per te“, „Come Monnalisa“, „Nella Mia città“ და „La Rondine“.
იტალიელმა მუსიკოსმა და მწერალმა მარიო ლუცატო ფეიგიზმა, მანგოს „იტალიური პოპ-მუსიკის ნამდვილი ნოვატორი“ უწოდა. მანგო წერდა სიმღერებს ისეთი შემსრულებლებისთვის, როგორებიც არიან პატი პრავო, ლორედანა ბერტე, ანდრეა ბოჩელი, მიეტა. მის რეპერტუარს ასრულებენ იტალიელი და უცხოელი მუსიკოსები, მათ შორის მინა, მია მარტინი, ლეო სეიერი, ელენ სეგარა და ელეფთერია არვანიტაკი.
სწავლა და ადრეული კარიერა
მანგო დაიბადა ლაგონეგროში, პოტენზას პროვინციაში. უსმენდა სოულსა და მძიმე როკს. მისი საყვარელი მუსიკოსები იყვნენ: არეთა ფრანკლინი, ლედ ზეპელინი, პიტერ გებრიელი და სხვები. მუსიკალური კარიერა ბავშვობის ასაკიდანვე დაიწყო — რვა წლის ასაკში უკვე გამოდიოდა რამდენიმე ადგილობრივ ჯგუფში. მან სალერნოს უნივერსიტეტში სოციოლოგიის შესწავლა დაიწყო, თუმცა სწავლას თავი ანება და მუსიკალურ საქმიანობას მიჰყო ხელი.
გარდაცვალება
2014 წლის 7 დეკემბერს, კონცერტზე ყოფნის დროს, მანგომ მიიღო გულის შეტევა. იგი საავადმყოფოში გადაყვანამდე გარდაიცვალა, 60 წლის ასაკში.
სქოლიო
კატეგორია:დაბადებული 6 ნოემბერი კატეგორია:დაბადებული 1954 კატეგორია:გარდაცვლილი 7 დეკემბერი კატეგორია:გარდაცვლილი 2014 კატეგორია:იტალიელი მომღერალი კაცები კატეგორია:იტალიელი მომღერლები და სიმღერების ავტორები კატეგორია:XX საუკუნის იტალიელი მომღერლები კატეგორია:XXI საუკუნის იტალიელი მომღერლები კატეგორია:XX საუკუნის მომღერალი კაცები კატეგორია:XXI საუკუნის მომღერალი კაცები
ტრანსპორტირი
მინი|400პქ|მარჯვნივ| უნივერსალური ტრანსპორტირი ტრანსპორტირი, საკუთხარი (transporteur, transporto – გადამაქვს) — ნახაზზე კუთხის ასაგები და მისი გასაზომი ხელსაწყო. ძირითადად შედგება სახაზავისა და ნახევარწრისაგან, რომელიც დაყოფილია გრადუსებად 0-იდან 180°-მდე. ტრანსპორტირის სიზუსტე იზრდება მისი ზომების გადიდებასთან ერთად, რადგან მცირდება დანაყოფის ფასი. ტრანსპორტირი რომ ძალიან ზუსტი იყოს, უკეთებენ (მაგალითად, ნავიგაციაში) კუთხესაზომი ნონიუსის (ვერნიერის) მქონე გამჭვირვალე სახაზავს, რომელიც ბრუნავს ცენტრის ირგვლივ.
რესურსები ინტერნეტში
კატეგორია:მათემატიკური ხელსაწყოები
საბინის ოლქი
საბინის ოლქი (Sabine County) — ოლქი აშშ-ში, ტეხასის შტატში. ადმინისტრაციული ცენტრი — ქ. ჰემპჰილი. შეიქმნა 1836 წელს. ოლქის ფართობია კმ². 2010 წლის აღწერის მონაცემებით, მოსახლეობა შეადგენს კაცს.
სქოლიო
კატეგორია:ტეხასის ოლქები
გველდესი
გველდესი — არქიტექტურული ძეგლი, კასპის მუნიციპალიტეტის სოფელ ნოსტეს სამხრეთით, 3 კილომეტრზე. თარიღდება ფეოდალური ხანით. ნასოფლარზე კარგად შეიმჩნევა ნასახლართა კვალი, კედლების ნაშთები. იპოვება კერამიკული ნაწარმის ფრაგმენტები. ნასოფლარზე მდებარეობს გველდესის ნათლისმცემლის ეკლესია.
ლიტერატურა
კატეგორია:კასპის მუნიციპალიტეტის არქეოლოგიური ძეგლები კატეგორია:კასპის მუნიციპალიტეტის ნასოფლარები
ზონოტრიქია
ზონოტრიქია, რუხლოყება გრატა (Zonotrichia) — მგალობელ ფრინველთა გვარი გრატასებრთა ოჯახისა. მათი სხეულის სიგრძეა 15–19 სმ. ნისკარტი კონუსისებრი ფორმისაა. სხეულის ზედა ნაწილი შეფერილია მორუხო-მურად, აყრია მუქი ჭრელი ლაქები; ქვედა ნაწილი ღია ფერისაა. რამდენიმე სახეობას გამრავლების პერიოდში თავზე გასდევს გრძივი შავ-თეთრი ან შავ-ყვითელი ზოლები. ცნობილია 5 თანამედროვე სახეობა. ფართოდ გავრცელებული და მრავალრიცხოვანნი არიან ახალ სამყაროში (ალასკიდან ცეცხლოვან მიწამდე). ბინადრობენ ბუჩქნარში, ტყის პირებში, მცირე ზომის კორომებში, ბაღებსა და პარკებში. დამახასიათებელნი არიან სხვადასხვანაირი კულტურული ლანდშაფტებისათვის. სამხრეთამერიკული სახეობა დასახლებულ პუნქტებში ბეღურების ეკოლოგიურ ნიშს იკავებს. ჩრდილოამერიკული სახეობები ზამთარს კონტინენტის სამხრეთ ნაწილში ატარებენ. რამდენიმე პოპულაცია მკვიდრია. ზაფხულში ზონოტრიქიები უმთავრესად მწერებით იკვებებიან, ზამთარში რაციონში მცენარეული საკვები ჭარბობს. გალობა — ხმამაღალი, სუფთა სტვენების ნაკრები. მონოგამური ფრინველებია. დედალი დებს 4–6 კვერცხს. ჯამისებური ბუდე აგებულია მცენარეული მასალისაგან ბუჩქების ტოტებზე ან მიწაზე. ბუდის აშენებასა და კრუხობაში მხოლოდ დედალი მონაწილეობს, ბარტყების გამოკვებას ორივე პარტნიორი ახორციელებს. ზონოტრიქიებს ხშირად იყენებენ, როგორც ლაბორატორიის ფრინველებს.
სქოლიო
* კატეგორია:გრატასებრნი
დინგვარსკვლავა
დინგვარსკვლავა, ცხვირვარსკვლავა (Condylura cristata) — მწერიჭამია ძუძუმწოვარი თხუნელასებრთა ოჯახისა. გარე იერით ჩვეულებრივ თხუნელას წააგავს. მისი სხეულის სიგრძეა 100–127 სმ, კუდისა — 55–85 სმ, მასა — 40–85 გ. წინა თათები უფრო სუსტია, ვიდრე დანარჩენი თხუნელებისა. დინგის ბოლოში შიშველი ოვალური დისკო აქვს კანის ფოჩებიანი კიდეებით, რაც მრავალქიმიან ვარსკვლავს წააგავს. ბეწვი შეფერილია მუქ ყავისფრად ან შავად. გავრცელებულია ჩრდილოეთ ამერიკაში (სამხრეთ-აღმოსავლეთ კანადასა და ჩრდილო-აღმოსავლეთ აშშ-ში). ახასიათებს მიწისქვეშა ცხოვრების ნირი. ბინადრობს მდელოებში, ბოსტნებში, ბაღებში, რბილ და თხრისთვის ხელსაყრელ ტყის პირებში. იკვებება ჭიებითა და მიწის მწერებით. შობს 2–7 ნაშიერს, წელიწადში ერთხელ.
რესურსები ინტერნეტში
კატეგორია:დინგვარსკვლავა
ეივაზლი (მრავალმნიშვნელოვანი)
ეივაზლი შეიძლება აღნიშნავდეს:
ანდრეი შკურო
ანდრეი შკურო (Андре́й Григо́рьевич Шкуро́ დ. 1886 — გ. 1947) — რუსი სამხედრო მოღვაწე, ყუბანელი კაზაკი, რუსეთის არმიის პოლკოვნიკი, მოხალისეთა არმიის გენერალ-ლეიტენანტი, პირველი მსოფლიო ომისა და რუსეთის სამოქალაქო ომის აქტიური მონაწილე, გიორგის ჯვრის კავალერი.
ბიოგრაფია
1914-1916 წლებში იბრძოდა პირველი მსოფლიო ომის რუსეთის ფრონტზე. 1917 წლიდან იყო კავკასიის ფრონტზე. შემდეგ მსახურობდა გენერალ ბარათოვის საექსპედიციო კორპუსის შემადგენლობაში ირანში, სადაც იყო საკავალერიო პოლკის მეთაური. 1918 წლიდან შეუერთდა თეთრ მოძრაობას. 1918 წლის ბოლოდან იყო მოხალისეთა არმიის კავკასიის ცხენოსანი დივიზიის მეთაური. 1919 წლის გაზაფხულიდან იყო სამხრეთ რუსეთის შეიარაღებული ძალების ყუბანისა და თერგის ოლქის ჯარების სარდლობის შტაბის უფროსი.
კატეგორია:დაბადებული 1886 კატეგორია:გარდაცვლილი 1947 კატეგორია:რუსი სამხედრო მოღვაწეები კატეგორია:პირველი მსოფლიო ომის მონაწილეები
Microsoft Access
Microsoft Office Access — ელექტრონული მონაცემთა ბაზების რელაციური მართვის სისტემა, რომელსაც აწარმოებს კორპორაცია Microsoft. იგი პირველად გამოვიდა 1992 წელს, შედის Microsoft Office-ის პაკეტში. აქვს ფართო გამოყენების ფუნქციები. იყენებს VBA (Visual Basic for Applications) ენას, რომლითაც შესაძლებელი ხდება დაიწეროს Access-ის სივრცეში, მონაცემთა ბაზებთან სამუშაო სხვადასხვა პროგრამა.
პროგრამის აღწერა
Access არის მონაცემთა ბაზაში ინფორმაციის შენახვის, ორგანიზაციის და მოძებნის საშუალება. პროგრამაში მუშაობისას პირველ რიგში უნდა შეიქმნას მონაცემტა ბაზის ფაილი, რომლის ბაზაზე დგინდება გამომავალი ანგარიშგებების ფორმები. მონაცემთა ბაზის შევსება შესაძლებელია როგორც უშუალოდ შეტანით ასევე სპეციალურად შექმნილი ფორმებითაც. მონაცემთა ბაზის ფაილში შენახული ინფორმაცია არის წყარო რომლიდანაც ივსება ანგარიშგების ხელით შექმნილი ფორმები. Ecxel-ისაგან განსხვავებით აქ მინიმუმამდეა დაყვანილი მათემატიკური ფორმულებით სარგებლობა.
შექმნილი მონაცემთა ბაზა შესაძლებელია პარალელურად გამოყენებული იქნას Ecxel-ში მისი შემდგომი ანალიზისათვის.
სქოლიო
კატეგორია:Microsoft Office
ტაგანროგის წმინდა მიტროფანეს ეკლესია
ტაგანროგის წმინდა მიტროფანეს ეკლესია (Церковь во имя Святого Митрофания) — ყოფილი მართლმადიდებლური ეკლესია ტაგანროგში, როსტოვის ოლქი, რუსეთის ფედერაცია. ეკლესია დაანგრიეს 1936 წელს. ამჟამად მის ადგილზე აგებულია დახურული ბაზარი-პავილიონი „Молоко“.
გოითაფა (მრავალმნიშვნელოვანი)
გოითაფა შეიძლება აღნიშნავდეს:
ტაგანროგის წმინდა მიტროფანეს ეკლესია
ისტორია
ქალაქ ტაგანროგის მოსახლეობის ზრდასთან დაკავშირებით საჭირო გახდა ახალი ეკლესიის აშენება. ამაზე ასევე ყურადღება გაამახვილა რუსეთის იმპერატორმა ალექსანდრე I-მა, რომელიც აგრძელებდა ალექსანდროვის ქუჩისა და ეკლესიის შესახვევის გადაკვეთაზე ეკლესიის მშენებლობას. ტაგანროგის მცხოვრებლებმა მიმართეს ქალაქისთავ ო. ფრანკს ეკლესიის მშენებლობისათვის ადგილის გამოყოფის მიზნით. მოსახლეობა ითხოვდა ამ ქუჩების გადაკვეთაზე უფლის ფერისცვალების ეკლესიის მშენებლობას, რომლის ერთი საკურთხეველიც წმინდა მიტროფანეს სახელზე იქნებოდა ნაკურთხი. left|მინი|230პქ|ტაგანროგის საერთო ხედი. XX საუკუნის საფოსტო ბარათი ეკლესიის მშენებლობისათვის ქალაქისთავ ბარონ ფრანკისაგან თანხმობა მიიღეს. მის ასაშენებლად გამოიყო ადგილი მიტროფანოვისა და კამპენგჰაუზენის შესახვევის გადაკვეთაზე. ტაძრის ორი გეგმისაგან შეარჩიეს ვორონეჟელი არქიტექტორის ა. მაკედონსკის პროექტი. პროექტი მისმა უმაღლესობამ დაამტკიცა 1863 წლის 20 ივნისს ცარსკოე-სელოში. right|thumb|160px|წმინდა მიტროფანეს ეკლესია. დასავლეთი ფასადი. ეკლესია დანგრევის პროცესში. 1930-იანი წლების ფოტო
1864 წელს აკურთხეს წმინდა მიტროფანეს სახელობის ეკლესიის ასაშენებელი ახალი, მესამე ადგილი ალექსანდროვსკის მოედანზე. მშენებლობით დაკავდნენ არქიტექტორები ფირსოვი, ტრუსოვი, პეტროვი და ლასკინი. ეკლესიის მშენებლობა დასრულდა 1866 წელს. 1867 წელს ეკლესია აკურთხეს. ახალი ეკლესია ააგეს ბიზანტიურ სტილში. როგორც ეკლესიის გეგმიდან ჩანს ეკლესია იყო ხუთგუმბათიანი ჯვარ-გუმბათოვანი ეკლესია, აღმოსავლეთის მხარეს მდებარე სამი აფსიდით, ასევე ჰქონდა სამხრეთისა და ჩრდილოეთის მინაშენები უფლის ფერისცვალებისა და ალექსანდრე ნეველის სახელზე.
1890-იან წლებში ეკლესია გააფართოეს. წმინდა მიტროფანეს ეკლესიის დასავლეთი ფასადი მოიცავს უამრავ დეკორაციულ დეტალს. მათ შორის რელიეფურ ჯვრებს, ბორდიურებს, თაღოვან ფანჯრებს განსხვავებული თამასებით. XIII-XIV საუკუნის ბიზანტიის არქიტექტურა შთამბეჭდავია გუმბათებით და თაღების გაფორმებით. ტაძრის არქიტექტურა ბიზანტიურთან ერთად გაფორმებულია ტრადიციული რუსული, ხუთგუმბათიანი არქიტექტურული ელემენტებით. ეს არის გვიანდელი ეკლექტიზმის ელემენტების ტენდენციებს გამოვლინება.
1892 წელს რუსეთის იმპერიის დუმამ ეკლესიის სამრეკლოს მშენებლობისათვის ალექსანდროვსკის მოედანზე გამოყო 27 კვადრატული საჟენი მიწა. სამრეკლო მალევე ააშენეს. ეკლესიის პირველი მამასახლისი იყო ი. შჩერბაკოვი, ხოლო პირველი მღვდელი   (1875 წლამდე) მამა პ. დმიტრიევსკი.
1922 წელს ეკლესიიდან გაიტაცეს ოქროსა და ვერცხლის ფასეულობები, ხატები. 1933 წელს საქალაქო საბჭოს გადაწყვეტილებით ეკლესია დახურეს და მასში გახსნეს „უსინათლოთა შრომის“ არტელი. 1935 წელს დაიწყეს მისი დაშლა, საბოლოოდ 1936 წელს დაანგრიეს. მის ადგილზე კი ააშენეს ვახურული ბაზარი-პავილიონი „Молоко“.
ჩასმით სორტირება
ჩასმით სორტირება — მონაცემთა სტაბილური, ადგილობრივი (ანუ არ იყენებს სხვა მასივს მონაცემთა შენახვისთვის) დახარისხების ერთგვარი ალგორითმი პროგრამირებაში. მუშაობს O(n^2) დროში, მაგრამ თუ მასივი თითქმის დალაგებულია, ის დაახლოებით წრფივ დროში მუშაობს. უარეს შემთხვევაში კვადრატულობა მაინც არაეფექტიანობას უსვამს ხაზს, თუმცა მას რამდენიმე უპირატესობა გააჩნია:
ამ ალგორითმის მსგავსს ხშირად ვხვდებით ყოველდღიურ ცხოვრებაშიც კი, მაგალითად მაშინ, როდესაც ვცდილობთ ხელით დავალაგოთ სათამაშო ბანქო.
ალგორითმი
მინი|230x230px| ჩასმით სორტირების სიმულაცია. |ალტ= ჩასმის სორტირების მუშაობის პრინციპი შემდეგია: იგი მასივს ყოფს ორ ნაწილად: დახარისხებულად, რომლის ზომა თავიდან 1-ის ტოლია, რადგან 1-ელემენტიანი მასივი ყოველთვის დახარისხებულია, და დაუხარისხებელად, რომლის პირველ ელემენტს სვამს მასზე ნაკლები ან ტოლი და მასზე მეტი მნიშვნელობის მქონე ელემენტებს შორის. ალგორითმი მეორდება მანამ, სანამ დაუხარისხებელი ნაწილის ზომა ნულზე მეტია.
იზვოარე (ორჰეის რაიონი)
იზვოარე (Izvoare) — სოფელი მოლდოვაში, ორჰეის რაიონში. მდებარეობს ზღვის დონიდან 156 მეტრზე. 2004 წლის მონაცემებით, მოსახლეობა 364 ადამიანს შეადგენდა.
რესურსები ინტერნეტში
კატეგორია:ორჰეის რაიონის სოფლები
გოჩა გახარია
გოჩა გახარია (დ. 23 ოქტომბერი, 1973) — ქართველი წყალში მხტომელი. მონაწილეობა მიიღო 1996 წლის ზაფხულის ოლიმპიადაზე, წყალში ხტომაში, კაცთა 10 მეტრიან პლატფორმაზე.
ფიზიკურ-გეოგრაფიული ქვეყანა
ფიზიკურ-გეოგრაფიული ქვეყანა — ფიზიკურ-გეოგრაფიული დარაიონების ერთ-ერთი უმაღლესი ტაქსონომიური ერთეული. წარმოადგენს დიდ ტერიტორიას, რომელიც გეოგრაფიული მდებარეობისა და ბუნებრივი პირობების მიხედვით არის გამოყოფილი. იგი კონტინენტის ნაწილია, რომელსაც ახასიათებს ვრცელ ტერიტორიაზე ერთიანი გეოსტრუქტურა (მაგალითად, ფარები, ბაქნები და სხვა) ან სტრუქტურული ელემენტების კანონზომიერი შეთანაწყობა, უახლესი ტექტონიკური მოძრაობების საერთო ტენდენცია და ამის შედეგად მაკრორელიეფის ერთგვაროვნება (ვრცელი ვაკეები, ზეგნები, მთათა სისტემები და მათი კომბინაციები). გეოგრაფიული მდებარეობა განსაზღვრავს ფიზიკურ-გეოგრაფიული ქვეყნის ატმოსფერული პროცესებისა და მაკროკლიმატის საერთო ნიშნებს (ჰავის კონტინენტურობის ხარისხი და სხვა). გეომორფოლოგიური თვალსაზრისით განასხვავებენ ვაკიან, მთიან, მთისწინეთიან და მთათაშუა-ქვაბულიან ქვეყნებს. ფიზიკურ-გეოგრაფიული ქვეყნების მაგალითებია, კავკასია, აღმოსავლეთ ევროპის ვაკე, ატლასის მთები და სხვა.
სქოლიო
კატეგორია:ბუნებრივი ზონები და ბუნებრივი ტერიტორიული დაყოფა კატეგორია:გეოგრაფიული ტერმინები
შურდული (მრავალმნიშვნელოვანი)
ტერმინი შურდული შეიძლება აღნიშნავდეს:
სან-ოგასტინის ოლქი
სან-ოგასტინის ოლქი (San Augustine County) — ოლქი აშშ-ში, ტეხასის შტატში. ადმინისტრაციული ცენტრი — ქ. სან-ოგასტინი. შეიქმნა 1836 წელს. ოლქის ფართობია კმ². 2010 წლის აღწერის მონაცემებით, მოსახლეობა შეადგენს კაცს.
ალტე-დონაუ (ვენის მეტრო)
ალტე-დონაუ (Alte Donau) — ვენის მეტროპოლიტენის სადგური. მდებარეობს U1 ხაზზე და შედგება 2 ბაქნისაგან. სადგური გაიხსნა 1982 წელს.
რესურსები ინტერნეტში
კატეგორია:ვენის მეტროსადგურები
პოლიმორფიზმი (კომპიუტერული პროგრამირება)
პოლიმორფიზმი (polymorphism) — დაპროგრამების მექანიზმი, რომელიც მსგავს ობიექტებს საშუალებას აძლევს ერთი ინტერფეისის გამოყენებით მიმართონ სხვადასხვა ფუნქცია. სხვა სიტყვებით რომ ვთქვათ, ერთი და იგივე სახელი შეიძლება რამდენიმე ფუნქციას ჰქონდეს, რომლებიც ერთსა და იმავე მოქმედებებს სხვადასხვა ტიპის მონაცემებზე ასრულებენ. ამ შემთხვევაში, არგუმენტის ტიპის მიხედვით სრულდება შესაბამისი ფუნქციის გამოძახება. კონკრეტულ ფუნქციას არგუმენტის ტიპის მიხედვით ირჩევს კომპილატორი. ამრიგად, პოლიმორფიზმი საშუალებას გვაძლევს რამდენიმე სახელის ნაცვლად გამოვიყენოთ ერთი. პოლიმორფიზმის უზრუნველყოფა ხდება ფუნქციების გადატვირთვის საშუალებით.
ლიტერატურა
კატეგორია:მონაცემთა ტიპები კატეგორია:პროგრამირება
ინკაფსულაცია (კომპიუტერული პროგრამირება)
ინკაფსულაცია (encapsulation) — დაპროგრამების მექანიზმი, რომელიც აერთიანებს პროგრამის კოდსა და იმ მონაცემებს, რომლებთანაც ეს კოდი მუშაობს, აგრეთვე, გამიჯნავს მათ (კოდსა და მონაცემებს) სხვა პროგრამის მხრიდან მიმართვისაგან. ამით ხდება მათი დაცვა არასწორი გამოყენებისაგან. ობიექტზე ორიენტირებულ ენაში პროგრამის კოდი და მონაცემები ერთმანეთს ისე უკავშირდება, რომ ქმნიან ერთ ავტონომიურ სტრუქტურას, რომელსაც ობიექტი ეწოდება.
ობიექტში პროგრამის კოდი და მონაცემები სხვა ობიექტისათვის შეიძლება იყოს დახურული (private) ან ღია (public). დახურულ (პრივატულ) კოდთან და მონაცემებთან მიმართვა შეუძლია მხოლოდ ამავე ობიექტში აღწერილ კოდებს. ეს იმას ნიშნავს, რომ დახურულ კოდსა და მონაცემებს ვერ მივმართავთ პროგრამის სხვა ნაწილიდან, რომელიც ობიექტის გარეთაა მოთავსებული. ღია (საერთო წვდომის) კოდთან და მონაცემებთან მიმრთვა შესაძლებელია პროგრამის ნებისმიერი ნაწილიდან.
კლასი არის სტრუქტურა, რომელიც იყენებს ინკაფსულაციის პრინციპს და განსაზღვრავს კოდს და იმ მონაცემებს, რომლებთანაც ის მუშაობს. კლასი გამოიყენება ობიექტების აღსაწერად და შესაქმნელად. ობიექტები კლასის ეგზემპლარებია. კლასის შემადგენელ კოდსა და მონაცემებს კლასის წევრები ეწოდება, კლასის მიერ განსაზღვრულ მონაცემებს კი - ეგზემპლარის ცვლადები. კლასში განსაზღვრულ პროგრამის კოდს ფუნქცია ეწოდება.
ლიტერატურა
კატეგორია:ინფორმატიკა კატეგორია:პროგრამირება
არისტიდ ბრიანი
არისტიდ ბრიანი (Aristide Briand; დ. 28 მარტი, 1862, ნანტი, საფრანგეთის მეორე იმპერია — გ. 7 მარტი, 1932, პარიზი, საფრანგეთი) — საფრანგეთის სახელმწიფო მოღვაწე, გამოჩენილი პოლიტიკოსი, საფრანგეთის მესამე რესპუბლიკის პრემიერ-მინისტრი 11-ჯერ: 1909–1911, 1913, 1915–1917, 1921–1922, 1925–1926 და 1929 წლებში, ასევე საგარეო საქმეთა მინისტრი 1911–1913, 1919–1921 და 1926–1929 წლებში. 1887 წელს დაამთავრა ნანტის უნივერსიტეტი. ახალგაზრდობიდანვე გამოირჩეოდა დიპლომატიური ნიჭითა და ბრძნული საუბრით. ჟიულ ვერნი მისი განუყრელი მეგობარი და მრჩეველი გახდა. პოლიტიკურ ასპარეზზე გამოვიდა 1890-იან წლების დასაწყისში. 1894 წლიდან იყო საფრანგეთის სოციალისტური პარტიის მდივანი. 1909 წელს გაიმარჯვა დემოკრატიულ არჩევნებში და გახდა საფრანგეთის პრემიერ-მინისტრი. პირველი მსოფლიო ომის დროს დიპლომატიურ შეთანხმებას მიაღწია დიდი ბრიტანეთის პრემიერ-მინისტრ, დევიდ ლოიდ ჯორჯთან და დიდი როლი ითამაშა ომის საბოლოოდ წარმატებით დასრულებაში.
1920-იანი წლებში ევროპის სახელმწიფოებში პაციფისტური განწყობა დამკვიდრდა. 1926 წელს გაიმართა "პანევროპული" ანუ სრულიად ევროპული კონგრესი, რომელშიც 2,000 მეცნიერი, პოლიტიკოსი, ბიზნესმენი თუ ფსიქოლოგი იღებდა მონაწილეობას. კონგრესზე მიდიოდა მსჯელობა ევროპაში თანამშრომლობისა და მისი შესაძლო გაერთიანების შესახებ. არისტიდ ბრიანმა და გერმანიის კანცლერმა, გუსტავ შტრეზემანმა გადადგეს არაერთი ნაბიჯი ამ მიმართულებით. ორივე პოლიტიკოსი ნობელის მშვიდობის პრემიით დაჯილდოვდა.
1928 წელს ბრიანმა ხელი მოაწერა კელოგ-ბრიანის პაქტს. პაქტს 15 სახელმწიფო შეუერთდა. დოკუმენტი გმობდა ომს, როგორც პოლიტიკის წარმართვის საშუალებას. იმავე წელს წარდგა საფრანგეთის პარლამენტის წინაშე ევროპის კავშირის შექმნის იდეით. მისი იდეოლოგია იზიარებდა ომის საბოლოო და საყოველთაო ლიკვიდაციას, ასევე ეკონომიკურ თანასწორობას.
1929 წლის დეკემბერში ერთა ლიგას წარუდგინა ევროპის ფედერაციის შექმნის გეგმა. მისი გეგმა ითვალისწინებდა ევროპის საბაჟო კავშირის შექმნას. მას მხარი დაუჭირეს ევროპის პატარა ქვეყნებმა, მაგრამ დიდმა სახელმწიფოებმა - გერმანიამ, იტალიამ და ინგლისმა არა. სამივე ქვეყნის მიერ გეგმის უარყოფას საკუთარი მიზეზები ჰქონდა.
ამის შემდეგ არისტიდ ბრიანი თანდათან ჩამოშორდა პოლიტიკას, იმავე წელს გადადგა თანამდებობიდან, მაგრამ მაინც გააგრძელა პარტიაში მუშაობა. მისი სოფლმხედველობა მაშინ არავინ გაიზიარა, მაგრამ გარკვეულწილად დიდი გავლენა მოახდინა ევროკავშირის საბოლოო შექმნაზე. ცხოვრების ბოლო 3 წელი ბრიანმა პარიზში გაატარა. გარდაიცვალა 1932 წლის 7 მარტს.
ბავშვობა და ადრეული წლები
დაიბადა საფრანგეთში, ქალაქ ნანტიში 1862 წელს. მამამისი იყო სასტუმროს შეძლებული მეპატრონე. მან თავისი შვილი თავდაპირველად შეიყვანა „სან-ნაზირი“-ს (Saint-Nazaire) სკოლაში და შემდეგ ნანტის ლიცეუმში. ამ სკოლაში არისტიდ ბრიანი დაუმეგობრდა ჟიულ ვერნის, რომელმაც გაითქვა სახელი, როგორც რომანისტმა და გამომგონებელმა. სკოლაში სწავლობდა სამართალს. ადრეული ასაკიდან ჩაება პოლიტიკურ საქმიანობაში. იყო სინდიკალისტი ჟურნალისტი. შედიოდა მემარცხენე გამოცემების „Le Peuple“, “La Lanterne”, „La Petite République“ და „L’Humanité“ სარედაქციო ჯგუფში. თანამშრომლობდა ფრანგი სოციალისტების ლიდერთან ჟან ჟორესთან.
1902 წლიდან იყო პარლამენტის დეპუტატი. იბრძოდა სახელმწიფოსგან ეკლესიის საბოლოოდ გამოყოფისათვის, რასაც წარმატებით მიაღწია. 1909-1911 წლებში ორი ვადით აირჩიეს საფრანგეთის პრემიერ-მინისტრად. მისი პოლიტიკა მიმართული იყო მოქალაქეთა სოციალური დაცვის უზრუნველყოფისკენ. შემდგომში იყო იუსტიციის მინისტრი მემარჯვენე პრემიერის რაიმონ პუანკარეს მთავრობაში. 1913 წელს ორჯერ ეკავა პრემიერ-მინისტრის პოსტი. პირველი მსოფლიო ომის საწყის პერიოდში მოაწყო ექსპედიცია ბალკანეთში პროფრანგული ბლოკის ფორმირებისათვის. 1915-1917 წლებში ორი ვადით კვლავ დაიკავა პრემიერ-მინისტრის პოსტი.
აქტივიზმი და პოლიტიკურ საქმიანობაში ჩართვა
ჟორჟ კლემანსომ კი შემდეგნაირი შეფასება და ასე ვთქვათ, სამადლობელი განაცხადა
1906 წელს შეუერთდა ჟორჟ კლემანსოს კოალიციურ მთავრობას, რომლის შემდეგაც მან დაიკავა განათლებისა და კულტურის მინისტრის თანამდებობა, მაგრამ ამავდროულად ამ ყველაფერმა, გარკვეულწილად, გამოიწვია კავშირების შესუსტება დანარჩენ სოციალისტებთან, რადგან მათგან განსხვავებით ბრიანი თვლიდა, რომ აუცილებელი იყო ქვეყნისთვის მნიშვნელოვან საკითხებში რადიკალებთან თანამშრომლობა.
პრემიერ-მინისტრის პოსტი და პოლიტიკური ვექტორი
1909 წლის 24 ივლისიდან 1911 წლამდე, არისტიდ ბრიანი ორი ვადით აირჩიეს საფრანგეთის პრემიერ-მინისტრად. ამ პერიოდის განმავლობაში, ყველაზე მნიშვნელოვანი ქმედება, რაც მან განახორციელა სოციალური პოლიტიკის მიმართულებით, იყო კანონპროექტის წამოყენება, რომელიც ეხებოდა მუშახელისა და ფერმერების პენსიებს. მან უზრუნველყო შესაბამისი სტატუსის მქონე ადამიანების საპენსიო ფონდების ფუნქციონირება. 1910 წელს, ავადმყოფებისა და ხანდაზმულებისათვის ჯანმრთელობის უზრუნველყოფის მიზნით, წარმოადგინა საკანონმდებლო პროექტი, რომელიც ითვალისწინებდა 8 მილიონამდე სოფლისა და ქალაქის ზემოთ აღნიშნულისეგმენტის დახმარებას. 1913 წელს, მან ისევ დაიკავა პრემიერ-მინისტრის პოსტი და აქაც თავდადებით ცდილობდა საკუთარი ვექტორი სოციალური პროგრამების მიმართულებით არ შეეცვალა და პირიქით, მეტი პროექტი თუ სახელმწიფო კანონი წამოეყენებინა ამ სფეროს განვითარებისთვის, რომელიც საბოლოო ჯამში საზოგადოების კეთილდღეობას მოემსახურებოდა. ამ კუთხით მნიშვნელოვანი იყო ინიციატივა პროგრესული საშემოსავლო გადასახადების სისტემის შემოღების თაობაზე და ასევე რკინიგზის ნაციონალიზაციის პროექტი.
პირველი მსოფლიო ომის პერიოდი
1914 წლის აგვისტოში დაიკავა იუსტიციის მინისტრის თანამდებობა რენე ვივიანის ახლად დაკომპლექტებულ მთავრობაში,  სადაც ის ერთ-ერთ ყველაზე გავლენიან და ჭკვიან პოლიტიკოსად მიიჩნეოდა. პირველი მსოფლიო ომის საწყის ეტაპზე, 1914-1915 წლებში, ბრიანის თაოსნობით მოეწყო ექსპედიცია ბალკანეთში, თავდაპირველად სალონიკში, პროფრანგული ბლოკის შექმნის მიზნით. მას ამ ბლოკში სურდა გაეერთიანებინა სერბეთი, საბერძნეთი, რუმინეთი, ბულგარეთი, ასევე იტალიის საზოგადოებაც, რათა შეექმნა დიდი ბარიერი რუსული ექსპანსიის წინააღმდეგ ბალკანეთში. თუმცა ეს მცდელობა წარმატებული ვერ გამოდგა, რადგან ინტერვენცია, რომელიც სერბეთს უკავშირდება, ვერ შეაკავეს და საბოლოოდ მაინც განხორციელდა.
მიუხედავად ყველაფრისა, 1915 წლის ოქტომბრიდან, მან ისევ გააგრძელა მოღვაწეობა პრემიერ-მინისტრის რანგში, ასევე პირველად გახდა საგარეო საქმეთა მინისტრიც. ფრანგული ბლოკის იდეის წარუმატებლობის შემდეგ საფრანგეთის პოლიტიკურ სპექტრში ბრიანის მიმართ მტრული განწყობები გაძლიერდა, რაც მას საგარეო საქმეთა მინისტრის მოვალეობების ეფექტიან განხორციელებაში ხელს უშლიდა.
დიდი ბრიტანეთისა და აშშ-ს წარმომადგენლებმა, ლორდ ეშერმა და მორის ჰენკიმ, მოამზადეს პროექტი, რომელიც ითვალისწინებდა მოკავშირეთა თანამშრომლობის საკითხებს, ამ პროცესებში ჩართული იყო ბრიტანეთის პრემიერ-მინისტრიც, რომელიც პარიზში 17 ნოემბერს ჩავიდა და ძირითადი მოლაპარაკებები აწარმოა საფრანგეთთან და საბერძნეთთან. თუმცა მოლაპარაკებებამდე, ბრიანის მთავარი ამოცანა იყო ასევე შუამავლობა ეკისრა და კომპეტენციები გადაენაწილებინა საფრანგეთის სამხედრო პირებს, გენერალ ჟოფრისა და გენერალ გალიენს შორის. მას შემდეგ, რაც გერმანიამ შეტევა განახორციელა საფრანგეთის ჩრდილოეთ ფრონტზე, ვერდუნზე, გენერალმა გალიენმა ჟოფრის წინააღმდეგ გააკეთა მკაცრი განცხადება, რომელიც აკრიტიკებდა მის საქმიანობას და ჩატარებულ სამხედრო ოპერაციებს ბოლო თვრამეტი თვის განმავლობაში და ამავდროულად მოითხოვდა მთლიანი მინისტერიალის საქმიანობის კონტროლს, რის შემდეგაც უკვე გათვალისწინებულ ვადაზე ადრე, საკუთარი ნებით დატოვებდა თანამდებობას.
ის ეჭვმიტანილი იყო მთავრობის სამხედრო გზებით გადაგდების მცდელობაში. ბრიანმა იცოდა, რომ ეს ყველაფერი საბოლოო ჯამში უარყოფითად იმოქმედებდა მთავრობისა და პოლიტიკური კურსის რეპუტაციაზე, ამიტომ მან მოახერხა გენერალი გალიენი დაერწმუნებინა იმაში, რომ ოფიციალურ ვადამდე დარჩენილიყო საკუთარ თანამდებობაზე და მშვიდობიანად მომხდარიყო მისი შეცვლა სხვა პიროვნებით. 1916 წლის ბოლოს გენერალი ჟოფრიც ასრულებს საკუთარ კარიერას საფრანგეთის სამხედრო საქმიანობაში და მის თანამდებობას იკავებს გენერალი პიერ როქი.